# Euroopan unionin C 432A/26.

| | ISSN 1977-1053 |
| --- | --- |
| Euroopan unionin
  virallinen lehti | C 432A |
| | |
| Suomenkielinen laitos | Tiedonantoja ja ilmoituksia | 64. vuosikerta26. lokakuuta 2021 |

ISSN 1977-1053

Euroopan unionin

virallinen lehti

C 432A

Suomenkielinen laitos

Tiedonantoja ja ilmoituksia

64. vuosikerta26. lokakuuta 2021

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2021/C 432 A/01 | Tutkimuksen ja innovoinnin pääosasto – Ilmoitus avoinna olevasta pääneuvonantajan tehtävästä – Euroopan innovaationeuvoston johtokunnan puheenjohtaja (Väliaikainen toimihenkilö – palkkaluokka AD 14) – COM/2021/10408 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2021/C 432 A/01

Tutkimuksen ja innovoinnin pääosasto – Ilmoitus avoinna olevasta pääneuvonantajan tehtävästä – Euroopan innovaationeuvoston johtokunnan puheenjohtaja (Väliaikainen toimihenkilö – palkkaluokka AD 14) – COM/2021/10408

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 26.10.2021 | FI | Euroopan unionin virallinen lehti | CA 432/1 |
| --- | --- | --- | --- |

26.10.2021

FI

Euroopan unionin virallinen lehti

CA 432/1

---

Tutkimuksen ja innovoinnin pääosasto

Ilmoitus avoinna olevasta pääneuvonantajan tehtävästä – Euroopan innovaationeuvoston johtokunnan puheenjohtaja

(Väliaikainen toimihenkilö – palkkaluokka AD 14)

COM/2021/10408

(2021/C 432 A/01)

Keitä olemme

Tutkimuksen ja innovoinnin pääosasto on vastuussa Euroopan tutkimus- ja innovaatiopolitiikan kehittämisestä ja toteuttamisesta Eurooppa 2030 -strategian ja innovaatiounionin tavoitteiden saavuttamiseksi. Tutkimuksen ja innovoinnin pääosasto tukee tutkimusta ja innovointia Euroopan puiteohjelmien kautta, koordinoi ja tukee kansallisia ja alueellisia tutkimus- ja innovointiohjelmia, edistää eurooppalaisen tutkimusalueen luomista ja tukee eurooppalaisia organisaatioita ja tutkijoita niiden kansainvälisen tason yhteistyössä.

Euroopan innovaationeuvosto (EIC) perustettiin hiljattain Horisontti Eurooppa -puiteohjelman (2021–2027) mukaisesti. Sen budjetti on yli 10 miljardia euroa, ja sen tehtävänä on tunnistaa, edistää ja lisätä läpimurtoteknologioita ja murroksellisia innovaatioita. EIC on EU:n innovointirahoituksen keskeinen uusi elementti. Siinä hyödynnetään menestyksekästä kokeiluvaihetta (2018–2020), jonka aikana tuettiin yli 6 000:ta startup-yritystä ja pk-yritystä ja yli 300:aa johtavaa tutkimushanketta ja perustettiin erityinen EIC:n rahasto pääomasijoitusten toteuttamista varten. Samalla palkattiin ensimmäiset EIC:n ohjelmajohtajat tarjoamaan alakohtaista asiantuntemusta terveyden, terveysteknologian, energian ja ympäristön strategisilla aloilla.

Korkean tason johtokunta, jäljempänä ”EIC:n johtokunta”, ohjaa EIC:n yleistä strategiaa ja sen toteuttamista. Johtokunta koostuu Euroopan innovaatioekosysteemissä toimivista riippumattomista henkilöistä, kuten yrittäjistä, yritysjohtajista, sijoittajista, julkishallinnon asiantuntijoista ja tutkijoista. EIC:n johtokunta antaa komissiolle neuvoja EIC:n yleisestä strategiasta, toteutettavasta työohjelmasta, strategisten hankekokonaisuuksien määrittelystä, EIC:n ohjelmajohtajien profiilista sekä useista muista kysymyksistä, joita voivat olla esimerkiksi suositukset laajemmasta innovaatiopolitiikasta ja innovoijien kohtaamat esteet. Komission odotetaan nimittävän johtokunnan riippumattomat jäsenet seuraavien kahden kuukauden kuluessa, 27. toukokuuta 2021 julkaistun avoimen kiinnostuksenilmaisupyynnön (1) perusteella.

Mitä tarjoamme

Säännösten mukaisesti EIC:n johtokunnalla on puheenjohtaja, jonka komissio nimittää avointa palvelukseenottomenettelyä noudattaen. Puheenjohtajan on oltava arvostettu henkilö, joka tunnetaan innovoinnin alalla ja jolla on tutkimuksen ja kehityksen vankka tuntemus. Puheenjohtaja nimitetään neljän vuoden toimikaudeksi, joka voidaan uusia kerran.

EIC:n johtokunnan puheenjohtajan tehtävänä on

| — | johtaa EIC:n johtokuntaa, valmistella sen kokoukset, jakaa työtehtäviä jäsenille ja perustaa tarvittaessa alaryhmiä, erityisesti EIC:n vastuualueeseen kuuluvien uusien teknologisten suuntausten kartoittamiseksi |
| --- | --- |

—

johtaa EIC:n johtokuntaa, valmistella sen kokoukset, jakaa työtehtäviä jäsenille ja perustaa tarvittaessa alaryhmiä, erityisesti EIC:n vastuualueeseen kuuluvien uusien teknologisten suuntausten kartoittamiseksi

| — | edistää EIC:n etua ja edustaa sitä innovaatiomaailmassa |
| --- | --- |

—

edistää EIC:n etua ja edustaa sitä innovaatiomaailmassa

| — | toimia yhteistahona komission ja jäsenvaltioiden suuntaan. |
| --- | --- |

—

toimia yhteistahona komission ja jäsenvaltioiden suuntaan.

Euroopan innovaationeuvoston ja pk-yritysasioiden toimeenpanovirasto, joka on vastuussa myös EIC:n toiminnan toteuttamisesta ja rahoituksesta, tukee EIC:n johtokuntaa ja sen puheenjohtajaa. EIC:n johtokunnan puheenjohtaja toimii Euroopan komission tutkimuksen ja innovoinnin pääosaston pääjohtajan alaisuudessa. EIC:n odotetaan toimivan niin, että EIC sekä Euroopan tutkimusneuvosto, Euroopan innovaatio- ja teknologiainstituutti, InvestEU-ohjelma sekä kansalliset, alueelliset ja yksityisen sektorin aloitteet täydentävät tehokkaasti toisiaan.

Ketä etsimme (valintaperusteet)

Haemme dynaamista korkean tason ammattilaista, jonka olisi täytettävä seuraavat valintaperusteet. Toivomme hakijalta

a)   Neuvonantajataidot

| — | erinomaisia yhteyksiä ja verkostoja tutkimuksen ja innovoinnin (T&I) maailmassa (mukaan lukien yrittäjät, sijoittajat, tutkijat, T&I-ekosysteemin toimijat ja asiantuntijat) |
| --- | --- |

—

erinomaisia yhteyksiä ja verkostoja tutkimuksen ja innovoinnin (T&I) maailmassa (mukaan lukien yrittäjät, sijoittajat, tutkijat, T&I-ekosysteemin toimijat ja asiantuntijat)

| — | osoitettuja vaikuttamistaitoja tutkimus-, innovointi- ja investointipolitiikan korkeimmalla tasolla |
| --- | --- |

—

osoitettuja vaikuttamistaitoja tutkimus-, innovointi- ja investointipolitiikan korkeimmalla tasolla

| — | erinomaisia suullisia ja kirjallisia viestintätaitoja, jotta voidaan varmistaa erinomainen viestintä kansainvälisten sidosryhmien kanssa; |
| --- | --- |

—

erinomaisia suullisia ja kirjallisia viestintätaitoja, jotta voidaan varmistaa erinomainen viestintä kansainvälisten sidosryhmien kanssa;

b)   Erityisosaaminen ja asiantuntemus

| — | vankkaa ja laajalti tunnustettua yli 20 vuoden työkokemusta innovoinnin alalta (muun muassa läpimurtoteknologiasta, murroksellisista innovaatioista, startup- ja scale-up-yrityksistä ja vaikutusinvestoinnista) |
| --- | --- |

—

vankkaa ja laajalti tunnustettua yli 20 vuoden työkokemusta innovoinnin alalta (muun muassa läpimurtoteknologiasta, murroksellisista innovaatioista, startup- ja scale-up-yrityksistä ja vaikutusinvestoinnista)

| — | perusteellista ymmärrystä T&I:stä, kuten uusien teknologioiden suuntauksista, tutkimusta ja innovointia tukevista julkisista toimintapolitiikoista sekä sijoittajien ja teollisuuden näkökulmista |
| --- | --- |

—

perusteellista ymmärrystä T&I:stä, kuten uusien teknologioiden suuntauksista, tutkimusta ja innovointia tukevista julkisista toimintapolitiikoista sekä sijoittajien ja teollisuuden näkökulmista

| — | kokemusta puhumisesta ja esiintymisestä korkean tason konferensseissa, pyöreän pöydän kokouksissa ja poliittisissa tapahtumissa; |
| --- | --- |

—

kokemusta puhumisesta ja esiintymisestä korkean tason konferensseissa, pyöreän pöydän kokouksissa ja poliittisissa tapahtumissa;

c)   Henkilökohtaiset ominaisuudet

| — | päätöksentekokykyä ja johtamistaitoja |
| --- | --- |

—

päätöksentekokykyä ja johtamistaitoja

| — | vankkoja suunnittelu-, organisointi- ja ongelmanratkaisutaitoja |
| --- | --- |

—

vankkoja suunnittelu-, organisointi- ja ongelmanratkaisutaitoja

| — | vahvaa vastuuntuntoa |
| --- | --- |

—

vahvaa vastuuntuntoa

| — | erinomaisia neuvottelutaitoja sekä kykyä toimia tahdikkaasti ja ottaa huomioon luottamuksellisuus. |
| --- | --- |

—

erinomaisia neuvottelutaitoja sekä kykyä toimia tahdikkaasti ja ottaa huomioon luottamuksellisuus.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| — | Kansalaisuus: Hakijan on oltava jonkin Euroopan unionin jäsenvaltion kansalainen. |
| --- | --- |

—

Kansalaisuus: Hakijan on oltava jonkin Euroopan unionin jäsenvaltion kansalainen.

| — | Korkeakoulututkinto: Hakijalla on oltava






  — | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, |
| --- | --- | --- |

—

Korkeakoulututkinto: Hakijalla on oltava

—

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus,

| — | tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

—

tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| — | Työkokemus: Hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus (2) tutkintoa vastaavalla pätevyystasolla. Tästä työkokemuksesta vähintään viisi vuotta on oltava tämän toimen kannalta asiaankuuluvalta alalta. |
| --- | --- |

—

Työkokemus: Hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus (2) tutkintoa vastaavalla pätevyystasolla. Tästä työkokemuksesta vähintään viisi vuotta on oltava tämän toimen kannalta asiaankuuluvalta alalta.

| — | Kokemus neuvonantajatehtävistä: Korkeakoulututkinnon suorittamisen jälkeen hankitusta työkokemuksesta vähintään viisi vuotta on oltava korkean tason neuvonantajatehtävästä (3). |
| --- | --- |

—

Kokemus neuvonantajatehtävistä: Korkeakoulututkinnon suorittamisen jälkeen hankitusta työkokemuksesta vähintään viisi vuotta on oltava korkean tason neuvonantajatehtävästä (3).

| — | Kielitaito: Hakijalla on oltava yhden Euroopan unionin virallisen kielen (4) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä. |
| --- | --- |

—

Kielitaito: Hakijalla on oltava yhden Euroopan unionin virallisen kielen (4) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä.

| — | Ikäraja: Hakijan on hakemuksen jättämisen määräajasta lukien voitava työskennellä koko neljän vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (5) 47 artikla). |
| --- | --- |

—

Ikäraja: Hakijan on hakemuksen jättämisen määräajasta lukien voitava työskennellä koko neljän vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (5) 47 artikla).

Valinta ja nimittäminen

Euroopan komissio valitsee ja nimittää EIC:n johtokunnan puheenjohtajan valinta- ja palvelukseenottomenettelyjensä mukaisesti (ks. ”Document on Senior Officials Policy” (6)).

Euroopan komissio perustaa valintamenettelyn osana esivalintalautakunnan. Lautakunta arvioi kaikki hakemukset, tarkastaa kelpoisuusvaatimusten täyttymisen ja valitsee sitten ne hakijat, joiden profiilit vastaavat parhaiten edellä mainittuja valintaperusteita ja jotka voidaan kutsua sen haastateltaviksi.

Haastattelujen jälkeen esivalintalautakunta tekee päätelmänsä ja laatii luettelon hakijoista, jotka voidaan kutsua Euroopan komission neuvoa-antavan nimityskomitean jatkohaastatteluun. Nimityskomitea päättää esivalintalautakunnan päätelmät huomioon ottaen, ketkä hakijoista kutsutaan haastatteluun.

Neuvoa-antavan nimityskomitean haastateltaviksi kutsutut hakijat osallistuvat koko päivän kestävään, ulkopuolisten rekrytointikonsulttien toteuttamaan johtamistaitojen arviointiin. Haastattelun ja arvioinnin tulosten perusteella neuvoa-antava nimityskomitea laatii luettelon hakijoista, joiden se katsoo soveltuvan toimeen.

Tutkimuksesta ja innovoinnista vastaava komission jäsen haastattelee neuvoa-antavan nimityskomitean laatimassa luettelossa olevat hakijat (7).

Näiden haastattelujen jälkeen Euroopan komissio tekee nimityspäätöksen.

Tehtävään valitun henkilön on pitänyt täyttää asevelvollisuuslain mukaiset velvollisuutensa. Hakijan on myös osoitettava, että hän täyttää tehtävien hoitamisen edellyttämät hyvää mainetta koskevat vaatimukset ja että hänellä on terveydelliset edellytykset tehtävien hoitamiseen.

Hänellä on oltava tai hänen on kyettävä hankkimaan voimassa oleva henkilöturvallisuusselvitykseen perustuva todistus kansalliselta turvallisuusviranomaiselta. Henkilöturvallisuusselvitys on hallinnollinen päätös, jonka perustana on toimivaltaisen kansallisen turvallisuusviranomaisen tekemä kansallisten lakien ja muiden säännösten mukainen turvallisuusselvitys. Sillä todistetaan, että henkilölle voidaan antaa oikeus tutustua tietyntasoisiin turvallisuusluokiteltuihin tietoihin. Henkilöturvallisuusselvitystä koskeva menettely voidaan aloittaa ainoastaan työnantajan, ei yksittäisen hakijan pyynnöstä.

EU:n turvallisuusluokiteltuihin tietoihin pääseminen vähintään tasolla CONFIDENTIEL UE/EU CONFIDENTIAL ja osallistuminen kokouksiin, joissa tällaisia tietoja käsitellään, edellyttää, että hakijalla on asianomaisen jäsenvaltion myöntämä henkilöturvallisuusselvitys. Lisäksi vaaditaan, että turvallisuusselvitysmenettely on saatettu päätökseen ja hakija on saanut Euroopan komission turvallisuusyksikön antaman asiaankuuluvan ohjeistuksen.

Yhtäläiset mahdollisuudet

Henkilöstösääntöjen (8) 1 d artiklan mukaisesti komission strategisena tavoitteena on saavuttaa sukupuolten tasa-arvo kaikilla hallinnon tasoilla nykyisen toimikauden loppuun mennessä. Se soveltaa tasa-arvopolitiikkaa ja kannustaa sellaisia henkilöitä hakemaan virkoihin, jotka voivat omalta osaltaan edistää monimuotoisuutta, tasa-arvoa ja maantieteellisen edustuksen tasapainoa.

Palvelussuhteen ehdot

Palkkaus ja palvelussuhteen ehdot määräytyvät henkilöstösääntöjen (9) mukaan.

Euroopan komissio nimittää tehtävään valitun henkilön väliaikaiseksi toimihenkilöksi palkkaluokkaan AD 14. Hänet luokitellaan aiemman työkokemuksensa perusteella palkkaluokan palkkatasolle 1 tai 2.

Valittu hakija nimitetään neljän vuoden toimikaudeksi, jota voidaan jatkaa enintään neljäksi vuodeksi nimityshetkellä sovellettavan, Euroopan innovaationeuvoston johtokunnan perustamisesta annetun asetuksen mukaisesti.

Hakijoiden tulee ottaa huomioon, että henkilöstösääntöjen mukaan kaikkien uusien toimihenkilöiden on suoritettava hyväksyttävästi yhdeksän kuukauden pituinen koeaika.

Toimipaikkana on Bryssel (Belgia), jossa EIC:n johtokunta sijaitsee.

Virka voidaan täyttää 16. lokakuuta 2021 alkaen.

Riippumattomuus ja sidonnaisuuksia koskeva ilmoitus

Ennen työtehtävien aloittamista EIC:n johtokunnan puheenjohtajan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkintoa, korkean tason työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakijoiden on tehtävä hakemuksensa rekisteröitymällä seuraavalla verkkosivustolla ja noudatettava ohjeita hakumenettelyn eri vaiheista:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

Hakijalla on oltava voimassa oleva sähköpostiosoite. Sitä käytetään sekä haun vahvistamiseen että yhteydenpitoon hakijan kanssa menettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa, mieluiten Europass-ansioluettelomallia (10) käyttäen, ja laadittava verkossa vapaamuotoinen hakemuskirje (enintään 8 000 merkkiä). Ansioluettelo ja vapaamuotoinen hakemuskirje voidaan jättää millä tahansa Euroopan unionin virallisella kielellä.

Kun hakija on lähettänyt sähköisen rekisteröitymislomakkeen, hän saa sähköpostiviestin, jossa vahvistetaan, että hakemus on rekisteröity. Jos hakija ei saa vahvistusviestiä, hakemusta ei ole rekisteröity!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Lisätietoja ja/tai apua teknisiin ongelmiin saa lähettämällä sähköpostiviestin osoitteeseen HR-MANAGEMENT-ONLINE@ec.europa.eu

Rekisteröitymisen määräaika

Rekisteröityminen päättyy 26. marraskuuta 2021 klo 12.00 (Belgian aikaa), jonka jälkeen rekisteröityminen ei ole enää mahdollista.

Hakija on vastuussa hakemuksen tekemisestä verkossa hyvissä ajoin. Hakemista ei kannata jättää hakuajan viimeisiin päiviin, sillä rekisteröityminen ei verkkoliikenteen ruuhkien tai yhteyskatkosten takia välttämättä onnistu ensi yrittämällä. Tietojen syöttäminen ei ole mahdollista enää hakuajan päätyttyä. Myöhästyneitä hakemuksia ei oteta huomioon.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakuntien jäseniin. Kaikki kyselyt on osoitettava asiaa käsittelevän lautakunnan sihteeristölle.

Henkilötietojen suoja

Komissio huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725 (11). Erityistä huomiota kiinnitetään tietojen luottamuksellisuuteen ja tietosuojaan.

---

(1)  https://eic.ec.europa.eu/call-applications-selection-members-eic-board_en

(2)  Työkokemus otetaan huomioon vain, jos se edustaa todellista työsuhdetta, jossa on kyse tosiasiallisesta työnteosta palkattuna työntekijänä (mikä tahansa työsopimus) tai palvelun tarjoajana. Osa-aikatyö otetaan huomioon kokoaikatyöksi muunnettuna. Äitiys-/vanhempain-/adoptiovapaa otetaan huomioon, jos se on pidetty työsopimuksen puitteissa. Tohtorinopinnot rinnastetaan työkokemukseen myös siinä tapauksessa, että niistä ei ole maksettu korvausta, enintään kolmen vuoden ajalta, edellyttäen että tohtorintutkinto on suoritettu hyväksytysti. Tietty ajanjakso voidaan ottaa huomioon vain kerran.

(3)  Hakijan on ilmoitettava ansioluettelossaan selvästi seuraavat tiedot kaikilta niiltä vuosilta, jotka hän on toiminut neuvonantajan tehtävässä: 1) tehtävänimike ja toimenkuva, 2) alaisten määrä, 3) tehtävässä hallinnoitujen varojen suuruusluokka, 4) ylempien ja alempien organisaatiotasojen määrä sekä 5) samantasoisessa tehtävässä toimineiden henkilöiden määrä.

(4)  http://eur-lex.europa.eu/legal-content/FI/TXT/PDF/?uri=CELEX:01958R0001-20130701&qid=1408533709461&from=FI

(5)  https://eur-lex.europa.eu/legal-content/FI/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Näin toimitaan, paitsi jos asianomainen komission jäsen on 5. joulukuuta 2007 ja 30. syyskuuta 2020 tehtyjen komission päätösten (PV(2007) 1811) ja (PV(2020) 2351) mukaisesti siirtänyt tämän tehtävän jollekulle toiselle.

(8)  https://eur-lex.europa.eu/legal-content/FI/TXT/PDF/?uri=CELEX:01962R0031-20140701&from=FI

(9)  https://eur-lex.europa.eu/legal-content/FI/TXT/PDF/?uri=CELEX:01962R0031-20140701&from=FI

(10)  Lisätietoja Europass-ansioluettelon luomisesta verkossa on osoitteessa https://europa.eu/europass/fi/create-europass-cv

(11)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---